Jostedalsbreen

Jostedalsbreen er en isbre i Vestland fylke, i kommunene Luster, Sogndal, Sunnfjord og Stryn, samt en liten del i Skjåk kommune i Innlandet. Isbreen dekker et areal på 487 km² og er den største isbreen på det europeiske fastlandet. Jostedalsbreen nasjonalpark ble opprettet i 1991 og dekker et areal på 1310 km².

Jostedalsbreen er en temperert bre, det vil si en bre som det renner vann under og breen ligger på trykksmeltepunktet. Siden den er temperert eroderer den på underlaget og kan bevege seg.

Jostedalsbreen er den største fastlandsisen i Europa, med et samlet areal på over 480 km². Det høyeste punktet på breen er Høgste Breakulen 1952 moh. Det høyeste fjellet nær breen er Lodalskåpa 2083 moh. Flere brearmer går langt ned i dalene, bl.a. Bøyabreen i Fjærland og Nigardsbreen, begge til ca. 300 moh. På det tykkeste er breen ca. 600 meter. Jostedalsbreen strekker seg  over et stort platå i over 1600 moh. Jostedalsbreen har en sammenhengende lengde på vel 60 km og dekker nesten halvparten av  nasjonalparken.

{
  "type": "ExternalData",
  "service": "geoshape",
  "ids": "Q654352"
}

Brearmer og utløpere 
Jostedalsbreen har 28 navngitte brearmer. Fra nordøst og sydover er de største:
 Austdalsbreen i Jostedalen
 Stigaholtbreen i Jostedalen
 Lodalsbreen og Småttene i Jostedalen
 Fåbergstølsbreen i Jostedalen
 Nigardsbreen i Jostedalen
 Tuftebreen i Krundalen i Jostedalen
 Baklibreen i Krundalen i Jostedalen
 Bergsetbreen i Krundalen i Jostedalen
 Vetledalsbreen i Krundalen i Jostedalen
 Tunsbergdalsbreen i Jostedalen
 Austerdalsbreen med Torsbreen, Odinsbreen og Lokebreen ved Veitastrond
 Langedalsbreen i Langedalen i Veitastrond
 Bjørnakyrkjebreen i Langedalen i Veitastrond
 Nystølsbreen i Langedalen i Veitastrond
 Vetle Supphellebreen i Fjærland
 Supphellebreen med Flatbreen i Fjærland
 Bøyabreen i Fjærland
 Vetlebreen i Fjærland
 Marabreen i Jølster
 Lundabreen i Jølster
 Befringsbreen i Stardalen i Jølster
 Breen ved Kaldakari i Stardalen i Jølster
 Melkevollbreen i Olden
 Tjøtabreen i Olden
 Briksdalsbreen i Olden
 Brenndalsbreen i Olden
 Ruteflottbreen ved Loen
 Kjenndalsbreen ved Loen
 Krunebreen i Loen
 Bødalsbreen i Loen
 Bohrsbreen i Loen
 Erdalsbreen i Stryn
 Vesledalsbreen i Stryn
 Sygneskarsbreen i Stryn

Turisme og friluftsliv 

Briksdalsbreen og Nigardsbreen er de mest kjente delene av Jostedalsbreen og besøkes årlig av titusener turister. Det er bygget tre museer og sentre rundt breen; i Jostedalen ligger Breheimsenteret, i Fjærland Norsk Bremuseum og i Stryn ligger Jostedalsbreen nasjonalparksenter.

Det er en rekke kjente breturer på Jostedalsbreen. Kryssingen fra Tungestølen opp Austerdalsbreen og Kvitesteinsvarden over breen ned til Kattenakken og Briksdal, er blant de mest klassiske breturer i Norge. Turen ble først gått i 1894 av to grupper som ikke kjente til hverandre: William Cecil Slingsby og hans følge, og Kristian Bing og Daniel Sygnesand.

Josten på langs er en moderne klassiker på ski, gjerne gjennomført i mai måned. Den starter gjerne i Erdalen i Stryn eller på Sota seter i Skjåk og følger breen til Flatbrehytta og Fjærland i sør i løpet av ca. tre dager.

Skiturene Loen rundt og Olden rundt er også klassiske skiturer som tar ca. tre dager.

Litteratur
L. Ryvarden og B. Wold: Norges isbreer. Universitetsforlaget 1991.

Eksterne lenker
 Jostedalen
 Norsk Bremuseum
 Turforslag til Breheimen med Jostedalsbreen på DNT og NRKs nettsted ut.no 
 Briksdalsbreen
 Jostedalsbreen nasjonalparksenter

 
Breheimen
Severdigheter i Vestland
Breer i Luster
Breer i Sogndal
Sunnfjords geografi
Breer i Stryn
Breer i Innlandet
Fjærland
Severdigheter i Stryn
Severdigheter i Sunnfjord
Severdigheter i Sogndal